
ఇటీవల ‘కల్యాణ వైభోగమే’, ‘ఒక మనసు’, ‘జ్యో అచ్యుతానంద’ వంటి విభిన్న కథాంశాల చిత్రాలు చేసిన నాగశౌర్య కథానాయకుడిగా నటిస్తున్న చిత్రం నిర్మాణ కార్యక్రమాలు సోమవారం లాంఛనంగా మొదలయ్యాయి. కన్నడ చిత్రం ‘కిరాక్ పార్టీ’తో అక్కడి ప్రేక్షక హృదయాలు దోచుకున్న రశ్మిక మండన్న నాయిక. మాటల మాంత్రికుడు త్రివిక్రమ్ వద్ద దర్శకత్వ శాఖలో పనిచేసిన వెంకి కుడుముల దర్శకుడిగా పరిచయమవుతున్నారు. ఐరా క్రియేషన్స్ పతాకంపై ఉషా మూల్పూరి, శంకరప్రసాద్ మూల్పూరి సంయుక్తంగా నిర్మిస్తున్నారు. సంస్థ కార్యాలయంలో హీరో హీరోయిన్లపై చిత్రీకరించిన ముహూర్తపు సన్నివేశానికి హీరో నారా రోహిత్ క్లాప్నివ్వగా, పారిశ్రామికవేత్త రాజేశ్ కిలారు కెమెరా స్విచ్చాన్ చేశారు. నిర్మాతల్లో ఒకరైన శంకరప్రసాద్ మాట్లాడుతూ ‘‘మా అబ్బాయి నాగశౌర్యతో చిత్రాన్ని నిర్మించాలని ఎప్పట్నించో అనుకుంటున్నాం. ఇప్పటికి కుదిరింది. దర్శకుడు వెంకీ చెప్పిన కథ బాగా నచ్చింది. నెలాఖరు నుంచి రెగ్యులర్ షూటింగ్ జరుపుతాం’’ అని చెప్పారు. కాలేజీ నేపథ్యంలో లవ్ ఎంటర్టైనర్గా ఈ సినిమాని రూపొందిస్తున్నామని దర్శకుడు వెంకీ తెలిపారు. నరేశ్, ప్రగతి, రఘుబాబు, పోసాని కృష్ణమురళి, వెన్నెల కిశోర్, ప్రవీణ్, సత్య, సుదర్శన్, స్వప్నిక, మైమ్ గోపి, అచ్యుతకుమార్ తారాగణమైన ఈ చిత్రానికి సాహిత్యం: భాస్కరభట్ల రవికుమార్, సంగీతం: సాగర్ మహతి, ఛాయాగ్రహణం: సాయిశ్రీరామ్, కూర్పు: కోటగిరి వెంకటేశ్వరరావు, లైన్ ప్రొడ్యూసర్: ఎస్. నాగేశ్వరరావు, కథ, స్ర్కీన్ప్లే, మాటలు, దర్శకత్వం: వెంకి కుడుముల.

iteevala ‘kalyana vaibhogame’, ‘oka manasu’, ‘jyo achyutaananda’ vanti vibhinna kathaamsaala chitraalu chesina nagashourya kathaanaayakudigaa natistunna chitram nirmaana kaaryakramaalu somavaram laanchanamgaa modalayyayi. kannada chitram ‘kirak party’thoo akkadi prekshaka hrudayaalu dochukunna rashmika mandanna naayika. maatala maantrikudu trivikram vadda darsakatva saakhalo panichesina venki kudumula darsakudigaa parichayamavutunnaaru. ira criations pataakampai ushaa moolpuri, sankaraprasad moolpuri samyuktamgaa nirmistunnaaru. samstha kaaryaalayamlo heero heroinlapai chitreekarinchina muhurtapu sannivesaaniki heero nara rohit klaapnivvagaa, paarisraamikavetta rajesh kilaru kemera switchan chesaru. nirmaatallo okaraina sankaraprasad maatlaadutuu ‘‘maa abbai naagashouryatho chitraanni nirminchaalani eppatnincho anukuntunnam. ippatiki kudirindi. darsakudu venki cheppina katha baga nachindi. nelakharu nunchi regular shooting jaruputam’’ ani cheppaaru. callagy nepathyamlo lav entertainerga ee cinimani roopondistunnamani darsakudu venki telipaaru. naresh, pragati, raghubabu, posani krishnamurali, vennela kishor, praveen, satya, sudarsan, swapnika, maim gopi, achyutakumar taaraaganamaina ee chitraaniki saahityam: bhaskarabhatla ravikumar, sangeetam: sagar mahati, chayagrahanam: saisriram, kuurpu: kotagiri venkateswararao, line producer: es. nageshwararao, katha, srcheenple, maatalu, darsakatvam: venki kudumula.